Valtiovarainministeriö		ASETTAMISPÄÄTÖS		VM119:00/2002
VNTHY
			19.12.2002

Active Directory (AD) - palvelun kehittämisryhmä

Asettaminen	
Valtiovarainministeriön VNTHY on tänään asettanut Active Directory (AD) – palvelun kehittämisryhmän.

Toimikausi
	19.12.2002 – 31.12.2003

Tausta
Useat ministeriöt ovat ottaneet käyttöön Microsoftin Windows 2000 teknologiaa. Käyttöönotto edellyttää oman hakemiston (Active Directory) perustamista. Myös tulevat Microsoftin teknologiat tulevat tukeutumaan Active Directoryyn. Se on mahdollista perustaa joko ministeriökohtaisena tai kyseistä teknologiaa käyttävien ministeriöiden yhteisenä AD- metsänä. VNTHY on perustanut VNK:n, VM:n ja KTM:n kanssa yhteisen metsän. AD:n käyttöönotto on menossa myös UM:ssä, OPM:ssä ja STM:ssä ja eräät muut ministeriöt ovat aloittamassa sen käyttöönottoprosessin. Sillä kuinka AD:n käyttö organisoidaan, on merkitystä valtioneuvoston yhteisten sähköisten palveluiden kehittämisessä.

Tavoitteet
Active Directory- hakemiston käyttöönoton suunnittelu valtioneuvostossa, palveluiden tuotteistaminen, palvelukuvausten laatiminen sekä käyttöönoton teknisten edellytysten määrittely ja AD:n teknisen hallinnan organisointi.

Tehtävä
Kehittämisryhmä luo periaatteet AD- palveluiden integroimiseksi valtioneuvoston hakemistopalveluun ja juurihakemistoon. Tarkoituksena on parantaa eri tasoisten hakemistojen välistä tiedonsiirtoa ja minimoida päällekkäisten hakemistotietojen ylläpitoa. 

Ryhmän tehtävänä on ohjata palvelutasojen määrittelyä eri tehtäville ja tehtävien muodostamista palvelutuotteiksi sekä avustaa ministeriöitä niille soveltuvien palvelukonseptien käyttöönotossa. Edelleen kehittämisryhmän tehtävänä on valvoa, että työnjako AD:n  käyttöönotossa ministeriöiden ja VNTHY:n hakemistopalvelun välillä muodostuu tarkoituksenmukaiseksi. Kehittämisryhmä määrittelee periaatteet AD- metsän käytettävyydelle, tietoturvallisuudelle ja laajennuksille sekä ohjaa toiminnallisten muutosten tekemistä.

Organisointi

	Puheenjohtaja: Ari Uusikartano, tietohallintopäällikkö, kauppa- ja teollisuusministeriö
	Jäsenet:
	Ville Hagelberg, järjestelmäsuunnittelija, valtioneuvoston tietohallintoyksikkö
	Jukka Kotilainen, projektipäällikkö, ulkoministeriö
	Kaija Martiskainen, ylitarkastaja, sisäasiainministeriö
	Eino Rantio, järjestelmäasiantuntija, valtioneuvoston tietohallintoyksikkö
	Sami Saarikoski, järjestelmäasiantuntija, opetusministeriö
	Pekka Sinkkilä, tietohallintopäällikkö, liikenne- ja viestintäministeriö
	Ari Vuorenmaa, järjestelmäpäällikkö, sosiaali- ja terveysministeriö
	Ari Wäck, järjestelmäsuunnittelija, kauppa- ja teollisuusministeriö

Kustannukset ja rahoitus

	Rahoitus VNTHY:n momentilta 28.01.22,
ministeriöt vastaavat tarvittavista sovelluksista, laitekomponenteista ja mahdollisista käyttömenoista kukin osaltaan.

Alivaltiosihteeri		Juhani Turunen

Tietohallintojohtaja		Kari Kekki

JAKELU
	Kehittämisryhmän jäsenet